S-1952/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 10. desember 2007 á hendur E-kk-þgf P-kk-þgf S-kk-þgf, kt. […], Álfhólsvegi 26, Kópavogi, fyrir fíkniefnalagabrot, með því að hafa miðvikudagskvöldið 29. nóvember 2006 í bifreiðinni LL-468 við verslunarmiðstöðina Kringluna í Reykjavík haft í vörslum sínum 5,55 g af hassi sem lögregla fann við leit í framsæti bifreiðarinnar og fyrir að hafa á sama tíma á heimili sínu að Álfhólsvegi 2a í Kópavogi, haft í vörslum sínum samtals 5,44 g af amfetamíni og 120,93 g af hassi, sem lögregla fann við húsleit, en fíkniefnin ætlaði hann að hluta til söludreifingar í ágóðaskyni

Þetta er talið varða við 2. gr., sbr. 5. gr., laga um ávana- og fíkniefni nr. 65/1974, sbr. og 6. gr. sömu laga að því er varðar meðferð ákærða á hassi, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og að 126,48 g af hassi og 5,44 g af amfetamíni, sem hald var lagt á, verði gert upptækt, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess krafist að ákærði sæti upptöku á 119.000 krónum sem lögreglan lagði hald á, skv. heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í maí 1987. Á árinu 2006 gekkst hann fimm sinnum undir sáttir vegna umferðarlagabrota og brota gegn lögum um ávana- og fíkniefni. Eru tvær síðasttöldu sáttirnar frá 1. desember 2006. Brot ákærða í þessu máli eru framin fyrir þær sáttir og því hegningarauki. Ber því að tiltaka refsingu eftir 78. gr. laga nr. 19/1940, sbr. 77. gr. Lögð hafa verið fram gögn um skólagöngu ákærða og meðferð vegna áfengismeðferðar. Þau gögn þykja ótvírætt sýna að ákærði hefur látið af fyrri lífsstíl sínum og bætt ráð sitt. Í því ljósi þykir fært að dæma ákærða í 30 daga fangelsi sem bundið verður skilorði með þeim hætti er í dómsorði greinir.

Með vísan til lagaákvæða í ákæru eru upptæk gerð til ríkissjóðs 126,48 g af hassi, 5,44 g af amfetamíni og 119.000 krónur, sem lögregla lagði hald á við rannsókn málsins.

Ákærði 121.175 krónur í sakarkostnað, þar með talin málsvarnarþóknun skipaðs verjanda síns, G-kk-ef Á-kk-ef héraðsdómslögmanns, 62.250 krónur. Hefur þá verið tekið tillit til virðisaukaskatts.

D ó m s o r ð :

Ákærði, E-kk-nf P-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs 126,48 g af hassi, 5,44 g af amfetamíni og 119.000 krónur, sem lögregla lagði hald á við rannsókn málsins.

Ákærði greiði 121.175 krónur í sakarkostnað, þar með talin málsvarnarþóknun skipaðs verjanda síns, G-kk-ef Á-kk-ef héraðsdómslögmanns, 62.250 krónur.

S-kk-nf S-kk-nf.